El VPC jugarà les semifinals d'ascens a Sant Joan del Falgar amb
El VPC jugarà les semifinals d'ascens a Sant Joan del Falgar amb el dubte d'Agustín González i Tiago Macedo
Esports » Rugbi 10 d'abril, 2019
En rugbi, el VPC vol mantenir viu el somni de l'ascens aquest diumenge contra el Montrejeau. Agustín González forçarà per arribar a la cita malgrat no estar al 100%. Tiago Macedo ho tindrà més complicat per arribar-hi.
El partit es disputarà a Sant Joan del Falgar, un camp proper a Tarascó. Enfront hi haurà un equip que va guanyar amb autoritat el seu grup en sumar 14 victòries i només 3 derrotes. La mobilitat i la velocitat de la línia de tres quarts serà clau una vegada més per mirar de superar els francesos. Jamrulidze i Ramash són els dos únics homes apercebuts de sanció.
"Hem pogut analitzar el rival. Un rival amb una davantera molt potent i experimentada, per on passen totes les armes del seu joc. Haurem d'estar amb un alt nivell en aquest sector", explica l'entrenador, Jonathan Garcia.
Imatges: Arxiu-Sergi Linares